
PROME MINISTER 


Gobierno di Aruba a actua na un manera responsabel y a cumpli cu Constitucion 


E CAMBIO CU A WORDO HACI DEN E PRESUPUESTO 
SUPLETORIO 2 NO MESTER A BAY RAAD VAN ADVIES 


A tuma nota di reaccion di 
Parlamentario Gerlien Croes tocante 
e cambio haci den e Presupuesto 
Supletorio 2 bisando cu esaki mester 
a bay Raad van Advies prome cu el 
a wordo manda Parlamento. Segun 
Parlamentario Croes, den e version 
cu a bay Staten a hinca aden un 
cambio di e LV Begroting 2023 di 
DOW pa his'e cu e 1.2 miyon florin 
pa por drecha e incinerator y asfalta 
2 speelplaats. Mientras cu e version 
di e Presupuesto Supletorio 2 cu 
a bay Raad van Advies no tabatin 
e cambio ey. Den e caso aki, tanto 
Parlamentario Gerlien Croes como 
Parlamentario Rycond Santos do 
Nascimento ta referi na Constitucion. 


Prome Minister Evelyn Wever-Croes 
a duna di conoce cu Gobierno di Aruba 
a actua na un manera responsabel y 
a manda e Presupuesto Supletorio 
2 pa Raad van Advies. Premier Wever-Croes a indica cu e 
cambio aki cu a wordo haci den e Presupuesto Supletorio 
2, no mester a bay Raad van Advies. Esaki, segun e prome 
mandatario di nos pais, ta conforme ley. “Gobierno por adapta 
e presupuesto di DOW cu a pasa Januari 2023 cu un ley di 
Presupuesto Suppletorio sin cu esaki bay bek Raad van 
Advies. Den e tipo di discusionnan asina ta hopi importante 
pa contesta e siguiente pregunta: ta trata di un ‘ingrijpende 
wijziging' of no”. 


Si ta un cambio substancial, cu consecuencianan financiero 
of huridico of estatal hopi grave, e ta wordo considera como 
“ingrijpende wijziging” y e ora e cambio mester bay bek Raad 
van Advies segun Articulo 22 di Landsverordening Raad van 
Advies 2022 (y no Constitucion). Pero den e caso specifico aki, 


E suma en cuestion compara cu e suma total di e Presupuesto 
Supletorio 2 y presupuesto 2023 mes ta indica esey caba. “Cu 
nos a haci un cambio den un ley (e Begroting DOW2023), riba 
su mes no ta cambia e conclusion. E cambio no ta “ingrijpend” 
manera nan ta insinua. Ta trabounan cu DOW ta haci caba y 
ta mas bien un cambio administrativo. Ta 1.2 miyon pa haci e 
trabounan di DOW y ta presupuesto di Land Aruba ta aloca e 
fondonan ey pa DOW”, Prome Minister a indica. 


Prome Minister a remarca cu no por sigui e linea di 
Parlamentarionan Gerlien y Rygond y manda tur cambio 
Raad van Advies. Esaki lo stroba e proceso di legislacion 
innecesariamente. Mientras aki ta trata di presupuestonan cu 
ta basa riba “budgetrecht” di Staten, e derecho mas bieu y 
importante di un Parlamento. No di un Raad van Advies. MN 

Prome Minister Evelyn Wever-Croes: 
Señora Miangela Ras (CEDHEM): 


UNABES BO PAIS TIN UN GOBERNADOR Y 
GOBERNANTENAN CU TA SOSTENE E LUCHA 
CONTRA VIOLENCIA DI HENDE MUHE, BO TA RIBA E 


BON CAMINDA 


"Pa prome biaha den historia, Aruba tin un Prome Minister femenino, 
cu ta lucha pa igualdad y equidad" 


Diahuebs atardi, durante conferencia 
di prensa di Gobierno di Aruba, Prome 
Minister Evelyn Wever-Croes hunto cu 
directora di Centro di Desaroyo di Hende 
Muhe, señora Miangela Ras a anuncia e 
institucion di e comision "Stop Violencia 
Contra Hende Muhe". Señora Ras a 
expresa cu pa su persona, esaki ta un 
dia di hubilo, na unda Aruba ta tumando 


pasonan concreto pa papia y habri 


dialogo kibrando asina e tabunan. 


Na Aruba tin miles di caso di abuso | 
contra hende muhe y mucha muhenan, | 
y ta algo cu por pasa cu tur hende. Pa e | 


motibo aki, den e lucha pa stop violencia 
contra hende muhe, Prome Minister 
a institui e comision cu alabes ta habri 
porta pa e National Gender Policy bin un 
bes mas padilanti, y pa e implementacion 
di e policy aki coy raiz y bira un parti di e 
comunidad tur dia. 


Señora Ras a indica di tabata tin un 
audiencia cu SE Gobernador señor 
Alfonso Boekhoudt cu a bay sumamente 
positivo. Lo mas bunita ta, pa mira e 
interes di Gobernador di pais Aruba 
interesa pa papia riba e topico importante 
aki. Esaki sigur ta di gran beneficio pa 
pais Aruba, paso unabes Gobernador y 
gobernantenan di un pais ta habri porta 
pa cuminsa kibra tabu, y cuminsa e 
dialogo di loke no ta bon, e pais ey ta 


riba e muchanan y nan desaroyo tambe ta desastroso, y ta nan 
riba e bon caminda, tumando pasonan den e direccion corecto. ta nos futuro generacion. "P'esey e dia aki, na unda Prome 
Minister ta institui e comision imoportante aki, ta yena mi cu 
Tambe, señora Ras a expresa di ta sumamente orguyoso di alegria y entusiasmo. Mi ta contento cu pa prome biaha den 
por forma parti, como presidente di e comision importante aki. historia di Aruba tin un Prome Minister femenino cu ta lucha pa 
Violencia no por ser tolera mas, pasobra e consecuencianan igualdad y equidad. Pa mi e ta un berdadero honor, pa ta den 
di violencia ta grave y doloroso. E efectonan cu violencia tin e tempo aki", señora Ras a expresa. MN 

Prome Minister Evelyn Wever-Croes: 
Reunion den Parlamento pa trata Presupuesto Supletorio pa 2023 


CU E ENTRADA EXTRA DI 50 MIYON FLORIN, GOBIERNO 
LO INVERTI DEN VARIOS PROYECTO IMPORTANTE 


r 


Dialuna 11 di December, a tuma luga den 
Parlamento e reunion pa trata Presupuesto 
Supletorio pa 2023. Esaki pa motibo cu e 
resultadonan di aña 2023 ta miho cu loke 
a premira. Un presupuesto supletorio ta un 
cambio riba e presupuesto. Esaki ta e di dos 
cambio den e presupuest. Na mita di 2023 
a haci e prome cambio of adaptacionnan 
di durante aña. Y cu e cambio aki di fin di 
aña, ta adapt'e na e cambionan final. Prome 
Minister Evelyn Wever-Croes a expresa cu 
esaki ta un dia hopi imporante pa Gobierno, 
Parlamento y pa pais Aruba. 


Prome Minister Evelyn Wever-Croes a splica 
cu e surplus ta mas halto di loke a premira 
cu tawata na 1% y awo ta yegando na 1.9%. 
E surplus ta subi di 60 miyon florin pa 112 
miyon florin. Cu esaki, tin entrada extra di 50 
miyon florin. Segun e reglanan financiero e 
entrada adicional mester bay pa paga debe. 
Unico excepcion ta si mester inverti den 
proyectonan, e ora maximo mita di e entrada 
extra por bay na e inversion di e proyectonan 
ey. Gobierno a dicidi pa inverti y a scoge algun 
Proyecto cu kier a haci desde un hopi tempo 
caba pero no tawata tin fondo pa esakinan. 


Entre otro, proyectonan cu lo haya inversion 
ta un post di brandweer pa nos siguridad. 
Lo inverti den educacion cu ta e fundeshi di 
nos pais. E intencion ta pa bin cu un MAVO/ 
HAVO. Na unda esaki lo ta situa no ta dicidi 
ainda, miembras cu ta buscando e luga 
adecua pero Paradera te ainda ta un opcion. 
Juliana School tambe lo haya su edificio y lo 
muda for di unda cu nan ta awo pa nan propio 
edificio. Un otro inversion importante y sigur 
necesario ta na oficinanan di Parlamento 
entro otro proyectonan cu lo bin. 


“Mi ta pensa cu esaki ta un momento hopi 
importante pa nos pais pasobra esaki ta e 
prome biaha den nos historia cu Gobierno 


drenta Gobierno, nunca mas esaki a pasa pero a keda budget 


ta bay Parlamento pa cambia presuperso cu un surplus mas neutral y awo pa prome biaha nos hasta aumente y pone mas 
halto. E gobierno anterior di Gabinetenan Eman, tur aña na fondo disponibel pa inverti den proyectonan importante den 
ultimo momento y ful na final di aña pa pasa deficitnan di entre nos democracia, enseñansa y nos siguridad”, Prome Minister 
200 pa 300 myon adicional. Desde cu Gabinete Wever-Croesa a expresa. MN 

Nemara Maduro 


MINISTER 


PARLAMENTO TA TRATA E SEGUNDO CAMBIO DI 
PRESUPUESTO 2023 


Un presupuesto historico pa Aruba 


Dialuna 11 di december, Parlamento 
di Aruba ta trata e Segundo Cambio di 
Presupuesto 2023, despues cu na fin di 
oktober a entrega un Nota di Fin di Aña 
2023 den cual Minister di Finansa ta splica 
e cambionan di Presupuesto 2023 na 
Parlamento. Presupuesto 2023 ta uno cu ta 
marca historia, ya cu e ta entrega na tempo, 
ta contene un surplus, a conoce un cambio 
mas adelanta den afia, y ta pa prome biaha 
cu ta aplica e maneho presupuestario di 
'meevallers' manera acorda den e Protocol 
entre Aruba y Hulanda di afia 2018. 


ENTREGA NA TEMPO 

Tabata aña pasa dia 1 di september 2022, 
cu Minister Maduro di Finansa a logra 
pa despues di 15 afia haya entrega e 
presupuesto di Pais Aruba na tempo na 
Parlamento di Aruba conforme cu nos Constitucion. 


SURPLUS ENVES DI DEFICIT 

Presupuesto 2023 ta e prome presupuesto cu ta conoce un 
surplus di mas di 1% di nos GDP. Sigur despues cu Aruba 
a conoce deficitnan grandi prome y durante e pandemia, e 
surplus presenta den Presupuesto 2023 ta cambia e rumbo 
presupuestario di Aruba. 


CAMBIO DEN COMIENSO DI ANA 

Presupuesto 2023 ta e prome presupuesto di nos Pais cu ta 
conoce un cambio mas adelanta den afia atraves di un Nota di 
Comienso di Aña na Parlamento. E novum aki den nos finansa 
publico ta pa asina Parlamento por ta miho informa di cualkier 
cambio den e maneho di gobernacion desde un momento hopi 
tempran den afia. Cu e conocemento aki Parlamento por haci 
un miho uzo di nan 'budgetrecht' pa propone of aproba cualkier 
cambio. Haciendo uzo di un Nota di Comienso di Afia, Gobierno 
ta brinda mas transparencia financiero na Parlamento y Pueblo 


Mi A à dé a P N a h 
en general. E novum aki sigur ta contribui na un mehoracion di 
e ciclo presupuestario di Aruba. 


TA APLICA MANEHO DI 'MEEVALLERS' 

Den Presupuesto 2023 ta e prome biaha cu ta aplica e maneho 
presupuestario di 'meevallers' manera a keda palabra den e 
Protocol entre Aruba y Hulanda di aña 2018. Segun e maneho 
di 'meevallers,' tur resultado riba e surplus di 1% di GDP den 
presupuesto, por wordo uza 50% pa paga debe y 50% pa por 
haci extra inversion. Di e manera aki den Presupuesto 2023 
ta contene 29.4 miyon florin extra pa paga debe y 29.4 miyon 
florin por bay pa haci inversionnan necesario pa Aruba. E 
Segundo Cambio di Presupuesto 2023 ta contene e resultado 
di e maneho di 'meevallers.' 


CAMBIO PRESUPUESTARIO POSTIVO PA ARUBA 
Presupuesto 2023 ta uno historico den cual ta haci un cambio 
positivo den e maneho presupuestario di Pais Aruba y ta 
acentua e seriedad cu cual Gabinete Wever-Croes a bin ta 
atende finansa publico na bienestar di Aruba. MN 

Un estadista cu semper a lucha pa e 
dignidad di su Pueblo 


Dia 26 di november 1986 ta e fecha cu sr. Betico Croes den 
feliz memoria a fayece despues di a sufri un accidente di auto 
riba 31 di december 1985, un rato prome cu Aruba a conoce 
su Status Aparte den Reino Hulandes. E aña aki a cumpli 37 
aniversario di e fayecimento di Betico y Minister Maduro di 
Cultura tambe tabata presenta na Santana di Santa Crus pa 
recorda Betico, specialmente como un gran estadista Arubiano 
cu semper a lucha pa e dignidad di su Pueblo. 


Betico Croes a dedica como politico pa conscientisa e Pueblo 
di Aruba riba e balor cu nan tin como hende pa dicidi riba nan 
propio destino. Betico a mustra Pueblo riba e importancia 
pa por tin simbolonan pa identifica cune como un Pueblo, y 
pa aprecia nos cultura cu ta trece nos hunto pa crea e forza 
necesario pa por surpasa obstaculo y desaroya nos propio 
potencial como Pais. 


A lo largo di su trayectoria, Betico a expresa su mes cu hopi 
dicho cu ta testigo di locual e tabata pasa aden pa por a sigura 
cu Aruba por a logra un status den Reino Hulandes, den cual 
ta tene cuenta cu e dignidad y derecho di cada Pueblo pa por 
dicidi nan destino. 'Mas bal muri riba pia, cu biba na rudia,' ta 
un dicho cu Betico Croes tabata uza cu te e dia di awe ta sirbi 
di inspiracion. E dicho aki ta recorda nos cu nos mester lucha 
semper pa nos dignidad y cu un bida liber di oprecion no tin 


prijs. 


Otro luna, dia 25 di januari 2024, nos ta recorda e fecha natalicio 
di Betico Croes y nos lo sigui reflexiona riba e importancia di 
su lucha pa Aruba. MN 

SAN NICOLAS A CELEBRA CHRISTMAS 
FAIR DEN GRANDI 


Ayeranochi den un ambiente hopi festivo, 
Minister di Asuntonan Economico, Sr. 
Geoffrey Wever, hunto cu Sr. Guillermo 
Raymond di Post Aruba y Sr. Tito Bolivar 
di Artisa a cende e luznan den caya 
principal di San Nicolas, y asina tambe 
a inicia Christmas Fair den Promenada 
na San Nicolas. 


Den e mesun tiro a inaugura 
oficialmente Space 21, un espacio 
cu ta exponde diferente tipo di arte 
y afiadi na e movemento artistico di e 
area. Den colaboracion cu Post Aruba, 
bishitantenan por a admira mas di 100 
obra di stampia cu a wordo desplega na 
Space 21 durante e evenemento di e 
Christmas Fair. 


E evento aki, cu su combinacion di arte, 
cultura, y celebracion comunitario, a 
demostra e rikesa y diversidad di San 
Nicolas. E luznan nobo, instala cu tanto 
dedicacion y cuidao, a duna e fair un 
toke magico, iluminando no solamente 
e cayanan, pero tambe e curasonnan di 
tur esnan presente. 


Den e ambiente festivo ey, bishitantenan 
a por disfruta di un variedad di 
presentacion artistico, incluyendo baile 
y actonan aerial impresionante. E 
artesanonan local a demostra nan talento 
y creatividad, ofreciendo productonan 
unico na benta specialmente pa e 
temporada di pasco y fin di afia. Ps 
trabou duro a yuda pa ilumina no solamente e cayanan di San 
"Esfuerzonan di DOW y tur e partidonan involucra den e Nicolas, pero tambe e caranan di tur esnan cu ta bishita e 
proyecto aki ta merece un aplauso grandi. Nan dedicacion y Christmas Fair aki," Minister Geoffrey Wever a termina bisando. 

Cres 


MINISTER 


MINISTER ENDY CROES Y MINISTER 
PLENIPOTENCIARIO ADY THIJSEN A TRATA DIFERENTE 
PUNTO IMPORTANTE RELACIONA CU E STUDIANTENAN 

CU TA BAY HULANDA PA CONTINUA NAN ESTUDIO 


Minister di Ensefiansa y Deporte Endy Croes a reuni cu Minister 
Plenipotenciario Sr. Juan (Ady) Thijsen cu ta di bishita na 
Aruba hunto cu consehero legal Sra. Shandra John. Durante 
e reunion a dialoga riba diferente punto importante relaciona 
cu e studiantenan cu ta bay continua nan estudio na Hulanda, 
entre otro, problematica di vivienda na Hulanda (huisvesting), 
BSN nummer cual ta trahando riba dje y ta kedando cla otro 
afia y seguro di e studiantenan. Tambe, a evalua di ki forma 
mas por duna sosten na e studiantenan di Aruba pa ta exitoso 
durante nan estudio na Hulanda. Ademas di esaki, Minister 
Plenipotenciario Sr. Ady Thijsen a presenta durante e reunion 


1i 
un plan pa trece e studiantenan di Aruba na Hulanda hunto. E 
plan ta encera pa organisa diferente evento, unda cu por trece 
e studiantenan di Aruba hunto pa scucha nan, pero tambe pa 


motiva nan pa regresa Aruba ora cu nan termina nan estudio 
na Hulanda pa contribui den e desaroyo di nos pais. 


Minister Endy Croes ta indica cu Minister Plenipotenciario Sr. 
Ady Thijsen tin un bunita plan y desde Aruba lo sigui traha hunto 
pa percura cu nos studiantenan na Hulanda haya e sosten y 
guia necesario. Un bon reunion, unda a trata diferente punto 
importante pa enseñansa den su totalidad. MN 

A lansa logo nobo di Weganan 


Interinsular 


Diabierna ultimo, durante Conferencia di Prensa di Gobierno di 
Aruba Minister di Ensefiansa y Deporte Endy Croes, director di 
IBiSA Sr. Jessy Beukenboom, director di FDDK di Curagao Sr. 
Vergilly Winklar y Sra. Sharifa Sedney di INDEBON Boneiro a 
anuncia Weganan Interinsular 2024 y a lansa un logo nobo pa 
Weganan Interinsular. Weganan Interinsular ta competencianan 
deportivo escolar entre e islanan Aruba, Boneiro y Curagao. 
Minister Endy Croes a indica cu den afia 70 Surinam tambe 
tabata participa den Weganan Interinsular. Rond di afia 1979 
a stop di organisa e evento deportivo aki y na aña 1992 
despues di un encuentro entre e representantenan di Sedreko, 
INDEBON y IDEFRE a yega na un acuerdo y compromiso pa 
reinicia Weganan Interinsular riba nivel escolar entre e islanan 
Aruba, Boneiro y Curacao. 


Na afia 2016 a bolbe stop di organisa e evento deportivo 
aki. Afia pasa, Minister Endy Croes hunto cu Minister di 
Enseñansa, Ciencia, Cultura y Deporte di Curacao Sr. Sithree 
van Heydoorn y diputado di Infrastructura y Deporte di Boneiro 
e tempo ey Sr. James Kroon a firma un acuerdo pa reinicia 
Weganan Interinsular e aña aki despues di shete (7) aña. 
Durante e conferencia di prensa, a anuncia cu e gran apertura 
di Weganan Interinsular 2024 lo tuma luga na Aruba di 29 
di februari pa 3 di maart. Un total di 136 mucha y hoben di 
Aruba, Boneiro y Curacao lo ta participando den e disciplina di 
trefbal, dam y ahedres na Aruba. Despues di esaki, Weganan 
Interinsular lo continua na Boneiro di 14 pa 17 di maart 2024, 
unda cu e mucha- y hobennan lo participa den e disciplina di 
basketball, aquatlon y futbol. 


E clausura lo tuma luga na Curacao di 11 pa 14 di april 2024, 
unda cu e scolnan lo participa den e disciplina di basketball, 
atletiek y volleyball. Banda di esaki, Minister Endy Croes a 
indica cu IBISA, FDDK y INDEBON a crea un logo nobo di 
Weganan Interinsular y a lansa esaki durante conferencia di 
prensa diabierna atardi. E streanan ta representa cada un di 
e islanan cu ta participa den Weganan Interinsular. Color geel 
ta resalta den tur tres bandera di e islanan ABC. E blauw di tur 
tres bandera y e liña ta nifica e cooperacion y hermandad entre 
e islanan. Minister Endy Croes a expresa cu deporte ta unifica 
un pueblo y ta trece nos manera ruman hunto. Pa finalisa, 
e mandatario di Enseñansa di Aruba ta gradici Minister di 
Enseñansa, Ciencia, Cultura y Deporte di Curacao Sr. Sithree 
van Heydoorn y diputado actual di Boneiro Sr. Clark Abraham, 
FDDK, INDEBON y IBiSa di Aruba pa e tremendo colaboracion 
pa realisa e gran evento deportivo aki. MN 

MINISTER ENDY CROES TA ACUDI NA E 
APERTURA DI “CLINICS” ORGANISA PA ARUBA 
LITTLE LEAGUE 


Diahuebs anochi, Minister di Enseñansa y Deporte Endy Croes 
a acudi na e apertura di “clinics” organisa pa Aruba Little 
League. E apertura a tuma luga na e edificio di SIMAR, unda 
cu Minister Endy Croes a hiba palabra y a papia tocante e 
importancia di siña e mucha- y hobennan deportista pa aplica 
e balornan olimpico, cual ta excelencia, respet y amistad. E 
“clinics” of training aki ta pa educa e entrenadonan di baseball 
con pa entrena y prepara e hobennan den e deporte di baseball. 


Cu e curso aki e entrenadonan ta adkeri balor-, conocemento- 
y habilidadnan cu ta necesario pa lidera un ekipo. Aruba Little 
League ta duna e cursonan aki na tur coach cu actualmente 

ta trahando cu deportista di edad di 4 pa 16 aña. Un tremendo 
curso di Aruba Little League, unda cu nan ta contribui den e 
desaroyo di e entrenadonan di baseball, pero alabes den e 
desaroyo di e hobennan deportista. Minister Endy Croes ta 
felicita Aruba Little League cu e tremendo cursonan cu nan ta 
ofrece na e entrenadonan di baseball pa hunto hiba deporte di 
Aruba na un otro nivel. MN 

MINISTER ENDY CROES A ASISTI NA TASTE OF 
CHRISTMAS DI FILOMENA COLLEGE MAVO 


Masha pabien na henter e team di Filomena College Mavo cu ta celebrando 


“ Aaa 


Diabierna anochi, Ministe 

Croes a haci un bishita oficial na Filomena College Mavo na 
San Nicolas pa e actividad di Taste of Christmas. E meta di e 
actividad aki tabata pa recauda fondo pa inverti den tecnologia 
pa uzo di material didactico digital durante les. E alumnonan di 
klas 3 a presenta diferente cuminda tipico di nan pais, prepara 
pa e alumnonan mes cu ayudo di nan mayornan. Tambe, e 
alumnonan di klas 3 a presenta un tremendo show di baile y 
canto. 


77 aña di existencia e aña aki 

Durante e actividad aki tabatin un mini bazaar di mata, varios 
articulo y expo di pintura y potret di e alumnonan. Fuera di 
esaki, Filomena College Mavo a cumpli 77 aña di existencia e 
afia aki. Minister Endy Croes ta felicita directora Sra. Raquel 
Lampe, adjunct directora Sra. Jorainne Oduber y ful e team di 
Filomena College Mavo cu ta celebrando 77 afia di existencia. 
Finalmente, Minister Endy Croes ta felicita e alumnonan di 
Filomena College Mavo cu e tremendo actividad aki. 

Den e dianan aki cu nos ta goza di e 
ambiente di fin di aña, laga nos tin e 
motivacion y sentimento di union cu 
ta defini nos como un nacion. Afia 
2023 a demostra nos cu nos union 
ta haci nos mas fuerte pa logra 
cosnan grandi. 


Ban drenta e aña nobo cu animo y `. 
determinacion, trancendiendo tur ` 
diferencia y construi un futuro » - 
exitoso. Ban reconfirma nos. 
compromiso pa union. Hunto no 
surpasa tur reto y progresa. 


Gobierno di Aruba ta manda 
deseonan sincero pa nos pueblo di 
Aruba pa un Pasco Feliz y un Aña 
Nobo prospero yena cu dicha, amor . 


Mea bo un pais ze 


UNI 


AÑA DI UNION Y POSITIVISMO! 


